b'\n_START_ARTICLE_\nMicrobatrachella capensis\n_START_SECTION_\nCaracteristici fizice\n_START_PARAGRAPH_\nFormele adulte ating \xc3\xaen lungime circa 10-18 mm. Capul larg, botul rotunjit. Colora\xc8\x9bia \xc3\xaen regiunea dorsal\xc4\x83 variaz\xc4\x83 de la pal spre verde \xc3\xaentunecat, gri, cafeniu, ro\xc8\x99cat sau negru, cu o dung\xc4\x83 \xc3\xaentunecat\xc4\x83 de la ochi spre regiunea axial\xc4\x83, de asemenea cu o dung\xc4\x83 pal\xc4\x83 sau verge \xc3\xaengust\xc4\x83 de-a lungul regiunii vertebrale, iar uneori cu linii sau pete laterale mai largi. Suprafa\xc8\x9ba ventral\xc4\x83 este neted\xc4\x83, cu pete mici de culoare neagr\xc4\x83 pe un fon de alb. Sacii vocali ai masculilor se extind pe o jum\xc4\x83tate din suprafa\xc8\x9ba ventral\xc4\x83 a corpului \xc8\x99i se umfl\xc4\x83 aprope c\xc3\xa2t dimensiunea corpului \xc3\xaen timpul vocaliz\xc4\x83rii.\n_START_SECTION_\nDistribu\xc8\x9bia geografic\xc4\x83 \xc8\x99i habitatul\n_START_PARAGRAPH_\nAceast\xc4\x83 specie se \xc3\xaent\xc3\xa2lne\xc8\x99te pe un areal restr\xc3\xa2ns \xc3\xaen regiunea de sud a Africii, \xc3\xaen sud-vestul regiunii Capului. Colonizeaz\xc4\x83 regiuni umede din apropierea mla\xc8\x99tinilor cu un pH mediu acid de 4.0-7.0, \xc3\xaen iazuri, lacuri. Este o specie sensibil\xc4\x83 la amenin\xc8\x9b\xc4\x83rile urbane \xc8\x99i agricole, la plantele invazive \xc8\x99i animale. Cele mai multe dintre zonele populate sunt cu o alternare de sezoane, astfel \xc3\xaen sezonul secetos, numai 25% din regiunile de reproducere ale acestei specii r\xc4\x83m\xc3\xa2n umede, iar atunci c\xc3\xa2nd \xc3\xaencepe sezonul secetos, aceste broa\xc8\x99te se \xc3\xaengroap\xc4\x83 \xc3\xaen locurile ml\xc4\x83\xc8\x99tinoase, dar f\xc4\x83r\xc4\x83 ap\xc4\x83, a\xc8\x99tept\xc3\xa2nd sezonul umed. Despre hr\xc4\x83nire \xc8\x99i comportament nu se cunosc multe informa\xc8\x9bii.\n_START_SECTION_\nReproducerea\n_START_PARAGRAPH_\nDup\xc4\x83 fecundare, \xc3\xaen lunile iunie \xc8\x99i iulie, o femela depune circa 20 de ou\xc4\x83 mici, pigmentate, printre vegeta\xc8\x9bia acvatic\xc4\x83, la o ad\xc3\xa2ncime mic\xc4\x83 a apei. Mormolocii posed\xc4\x83 o \xc3\xaenot\xc4\x83toare caudal\xc4\x83 scurt\xc4\x83. Metamorfoza are loc \xc3\xaen luna decembrie.'